title: 2011 m. gegužės 23 d. Tarybos įgyvendinimo reglamentas (ES) Nr. 505/2011, kuriuo įgyvendinamas Reglamentas (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams

text:
24.5.2011

               LT

               Europos Sąjungos oficialusis leidinys

               L 136/48

         TARYBOS ĮGYVENDINIMO REGLAMENTAS (ES) Nr. 505/2011
   2011 m. gegužės 23 d.
   kuriuo įgyvendinamas Reglamentas (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 18 d. Tarybos reglamentą (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams (1), ypač į jo 8a straipsnio 1 dalį,
   kadangi:

               (1)

               2006 m. gegužės 18 d. Taryba priėmė Reglamentą (EB) Nr. 765/2006 dėl ribojančių priemonių Prezidentui Lukašenkai ir tam tikriems Baltarusijos pareigūnams.

               (2)

               Atsižvelgiant į padėties Baltarusijoje sunkumą ir į 2011 m. gegužės 23 d. Tarybos įgyvendinimo sprendimą 2011/301/BUSP, kuriuo įgyvendinamas Sprendimas 2010/639/BUSP dėl ribojamųjų priemonių tam tikriems Baltarusijos pareigūnams (2), į Reglamento (EB) Nr. 765/2006 IA priede pateiktą asmenų, kuriems taikomos ribojamosios priemonės, sąrašą reikėtų įtraukti papildomų asmenų,

         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti asmenys įtraukiami į Reglamento (EB) Nr. 765/2006 IA priede išdėstytą sąrašą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 23 d.

            Tarybos vardu

            Pirmininkė

         C. ASHTON

      (1)  OL L 134, 2006 5 20, p. 1.

      (2)  Žr. šio Oficialiojo leidinio p. 87.

      PRIEDAS

         1 STRAIPSNYJE NURODYTI ASMENYS

                  Pavardė ir vardas (perraša iš baltarusių ir rusų kalbų)

                  Pavardė ir vardas (rašyba baltarusių kalba)

                  Pavardė ir vardas (rašyba rusų kalba)

                  Gimimo vieta ir data

                  Pareigos

                  1.

                  Shykarou, Uladzislau (Šykarov, Vladzislav)
                  Shikarov, Vladislav (Šikarov, Vladislav)

                  Шыкароў Уладзiслаў

                  Шикаров Владислав

                  Vitebsko Železnodorožnyj rajono teismo teisėjas. Jis nuteisė kelis protestuotojus apeliaciniame teismo procese nepaisant to, kad Pirmosios instancijos teismas nenustatė jų kaltės.

                  2.

                  Merkul, Natallia Viktarauna (Merkul, Natalia Viktarauna)
                  Merkul, Natalia Viktorovna
                  (Merkul, Natalia Viktorovna)
                  Merkul, Natalya Viktorovna
                  (Merkul, Natalija Viktorovna)

                  Меркуль Наталля Вiктараўна

                  Меркуль Наталья Викторовна

                  Gimimo data
                  1964 11 13

                  Talkov miesto (Puchoviči rajonas) vidurinės mokyklos direktorė. 2011 m. sausio 27 d. atleido iš darbo Natalia Ilinich (Natalia Ilinič), gerą vardą turinčią vidurinės mokyklos mokytoją, dėl jos politinių pažiūrų ir dalyvavimo 2010 m. gruodžio 19 d. įvykiuose.

                  3.

                  Akulich, Sviatlana Rastsislavauna (Akulič, Sviatlana Rascislavavna)
                  Okulich, Svetlana Rostislavovna (Okulič Svetlana Rostislavovna)

                  Акулiч Святлана Расцiславаўна

                  Окулич Светлана Ростиславовна

                  Gimimo data
                  1948 (arba 1949) 08 27

                  Puchoviči rajono teismo teisėja. Ji neteisėtai atmetė Natalia Ilinič prašymą grąžinti ją į mokytojos pareigas Talkov miesto vidurinėje mokykloje.

                  4.

                  Pykina, Natallia (Pykina, Natalia)
                  Pykina, Natallia (Pykina, Natalia)
                  Pykina, Natallia (Pykina, Natalija)

                  Пыкiна Наталля

                  Пыкина Наталья

                  Partizanskij rajono teismo, kuriame buvo nagrinėjama Lichovid byla, teisėja. Ji paskyrė N. Lichovid, judėjimo „Už laisvę“ (angl. „The Movement for Freedom“) aktyvistui 3,5 metų įkalinimo bausmę griežtojo režimo kalėjime.

                  5.

                  Mazouka, Siarhei (Mazovka, Siarhej)
                  Mazovka, Sergei / Mazovka, Serhei (Mazovka, Sergej / Mazovko Sergej)

                  Мазоўка Сяргей

                  Мазовка Сергей / Мазовко Сергей

                  Prokuroras Daškevič-Lobov byloje. Dmitrij Daškevič ir Eduard Lobov, „Jaunojo fronto“ (angl. „Young Front“) (baltarus. „Малады Фронт“) aktyvistai buvo nuteisti keleriems metams įkalinimo už „chuliganizmą“. Tikroji jų įkalinimo priežastis ta, kad jie abu aktyviai dalyvavo 2010 m. gruodžio mėn. rinkiminėje kampanijoje remdami vieną iš opozicijos kandidatų.

                  6.

                  Aliaksandrau, Dzmitry Piatrovich (Aliaksandrav, Dzmitrij Piatrovič)
                  Aleksandrov, Dmitri Petrovich (Aleksandrov, Dmitrij Petrovič)

                  Аляксандраў Дзмiтрый Пятровiч

                  Александров Дмитрий Петрович

                  Aukščiausiojo Ūkio teismo teisėjas. Jis pritarė nepriklausomos „Autoradio“ stoties uždraudimui. „Autoradio“ buvo uždrausta dėl to, kad „transliavo raginimus kelti masinius neramumus 2010 m. gruodžio mėn. prezidento rinkimų kampanijos metu“. Pagal galiojančią sutartį ši radijo stotis transliavo A. Sanikovo, vieno iš opozicijos kandidatų, rinkiminės programos pranešimus, įskaitant jo pareiškimą „dėl ateities bus sprendžiama ne virtuvėse, o aikštėje!“.

                  7.

                  Vakulchyk, Valery (Vakulčyk, Valerij)
                  Vakulchik, Valeri (Vakulčik Valerij)

                  Вакульчык Валерый

                  Вакульчик Валерий

                  Prezidento administracijos analizės centro vadovas, atsakingas už telekomunikacijas, įskaitant įvairių ryšių kanalų (pavyzdžiui, interneto) stebėseną, filtravimą, pasiklausymą, kontrolę ir kišimąsi į jų veikimą.

                  8.

                  Chatviartkova, Natallia (Čatviartkova, Natalia)
                  Chetvertkova, Natalia (Četvertkova, Natalia)
                  (Chetvertkova, Natalya) (Četvertkova, Natalija)

                  Чатвярткова Наталля

                  Четверткова Наталья

                  Minsko Partizanskij rajono teismo teisėja. Ji nagrinėjo buvusio kandidato į prezidentus Andrej Sanikov, pilietinės visuomenės aktyvistų Ilja Vasilevič, Fedor Mirzojanov, Oleg Gnedčuk ir Vladimir Jeriomenok teismo bylą. Nagrinėdama bylą ji akivaizdžiai pažeidė Baudžiamojo proceso kodeksą. Ji pritarė tam, kad prieš kaltinamuosius būtų naudojami su jais nesusiję įrodymai ir liudijimai.

                  9.

                  Bulash, Ala (Bulaš, Ala)
                  Bulash, Alla

                  Булаш Ала

                  Булаш Алла

                  Minsko Oktiabrskij (Kastričnitskij) rajono teismo teisėja. Ji nagrinėjo Pavel Vinogradov, Dmitrij Drozd, Ales Kirkevič, Andrej Protasenia, Vladimir Homičenko bylą. Nagrinėdama bylą ji akivaizdžiai pažeidė Baudžiamojo proceso kodeksą. Ji pritarė tam, kad prieš kaltinamuosius būtų naudojami su jais nesusiję įrodymai ir liudijimai.

                  10.

                  Barovski Aliaksandr Genadzevich (Barovski Aliaksandr Genadzevič)
                  Borovski Aleksandr Gennadievich (Borovskij Aleksandr Genadievič)

                  Бароўскi Аляксандр Генадзевiч

                  Боровский Александр Геннадиевич

                  Minsko Oktiabrskij (Kastričnitskij) rajono teismo valstybės prokuroras. Jis nagrinėjo Pavel Vinogradov, Dmitrij Drozd, Ales Kirkevič, Andrej Protasenia, Vladimir Homičenko bylą. Jo pateiktas kaltinimas akivaizdžiai paremtas politiniais motyvais ir tuo aiškiai pažeidžiamas Baudžiamojo proceso kodeksas. Kaltinimas paremtas neteisingu 2010 m. gruodžio 19 d. įvykių klasifikavimu, nepagrįstas įkalčiais, įrodymais ir liudytojų parodymais.

                  11.

                  Simanouski Dmitri Valerevich (Simanovski Dmitrij Valerevič)
                  Simanovski Dmitri Valerievich (Simanovskij Dmitrij Valerievič)

                  Сiманоўскi Дмiтрый Валер'евiч

                  Симановский Дмитрий Валериевич

                  Minsko Pervomaiskij rajono teismo valstybės prokuroras. Jis nagrinėjo Dmitrij Bondarenko bylą. Jo pateiktas kaltinimas akivaizdžiai paremtas politiniais motyvais ir tuo aiškiai pažeidžiamas Baudžiamojo proceso kodeksas. Kaltinimas paremtas neteisingu 2010 m. gruodžio 19 d. įvykių klasifikavimu, nepagrįstas įkalčiais, įrodymais ir liudytojų parodymais.

                  12.

                  Brysina, Zhanna (Brysina, Žana)
                  Brysina, Zhanna (Brisina, Zhanna) (Brysina, Žana)

                  Брысiна Жанна

                  Брысина Жанна / Брисина Жанна

                  Minsko Zavodskoj rajono teismo teisėja, kuri nagrinėjo žymių pilietinės visuomenės atstovų Chalip Irina, Marcelev Sergej, Severinec Pavel bylą. Nagrinėdama bylą ji akivaizdžiai pažeidė Baudžiamojo proceso kodeksą. Ji pritarė tam, kad prieš kaltinamuosius būtų naudojami su jais nesusiję įrodymai ir liudijimai.

                  13.

                  Zhukovski, Sergei Konstantynovych (Žukovski, Siarhej Kanstancinavič) (Žukovskij, Sergej Konstantinovič)

                  Жукоўскi Сяргей Канстанцiнавiч

                  Жуковский, Сергей Константинович

                  Minsko Zavodskoj rajono teismo valstybės prokuroras, kuris nagrinėjo žymių pilietinės visuomenės atstovų Chalip Irina, Marcelev Sergej, Severinec Pavel bylą. Jo pateiktas kaltinimas akivaizdžiai paremtas politiniais motyvais ir tuo aiškiai pažeidžiamas Baudžiamojo proceso kodeksas. Kaltinimas paremtas neteisingu 2010 m. gruodžio 19 d. įvykių klasifikavimu, nepagrįstas įkalčiais, įrodymais ir liudytojų parodymais.